**Fejér Megyei Önkormányzat Közgyűlésének**

**157/2015. (XI.26.) önkormányzati határozata**

**Bicske Város Önkormányzata hulladékgazdálkodási közszolgáltatásról, a nem közművel összegyűjtött háztartási szennyvíz begyűjtésére vonatkozó közszolgáltatásról, valamint a köztisztaságról ill. a talajterhelési díj helyi szabályairól szóló rendelet tervezeteinek véleményezéséről**

A Fejér Megyei Közgyűlés megtárgyalta a Bicske Város Önkormányzata: a hulladékgazdálkodási közszolgáltatásról, a nem közművel összegyűjtött háztartási szennyvíz begyűjtésére vonatkozó közszolgáltatásról, valamint a köztisztaságról ill. a talajterhelési díj helyi szabályairól szóló rendelet tervezeteinek előterjesztését.

A Közgyűlés egyetért a rendelet tervezetekben foglaltakkal – az alábbi javaslatok megfontolása mellett - és szükségesnek tartja az előírások hatékony betartását, a település ill. Fejér megye környezeti állapotának megóvása, javítása érdekében.

I. A **köztisztaságról** szóló rendelet tervezettel egyetértve, az avar és kerti hulladék égetéséről szóló 6. §-a kapcsán – levegőtisztaság- és klímavédelmi szempontból – elsősorban a „C” változat elfogadása javasolt.

II. A **hulladékgazdálkodási** közszolgáltatásról szóló rendelet tervezet elfogadásra javasolt – azzal a megjegyzéssel, hogy környezetvédelmi szempontból fontos feladat a megye valamennyi településén a hulladékképződés megelőzése, csökkentése, a hulladékgazdálkodás prioritási sorrendjének betartása, a szelektív hulladékgyűjtés hatékonyságának növelése érdekében a hulladékok szennyeződésmentes és környezetkímélő módontörténő elkülönített gyűjtése, a lakossági háztartási veszélyes hulladékok elkülönített gyűjtésének biztosítása. Az ingatlantulajdonos valamint a közszolgáltató a települési szilárd és folyékony hulladékkal kapcsolatos közegészségügyi követelményekről szóló 16/2002. (IV. 10.) EüM rendeletben foglaltak szerint végzi a települési szilárd hulladék gyűjtésével, begyűjtésével, szállításával, előkezelésével, tárolásával, hasznosításával és ártalmatlanításával kapcsolatos tevékenységeket.

III. A **nem közművel összegyűjtött háztartási szennyvíz begyűjtésére vonatkozó** közszolgáltatásról szóló rendelet tervezettel egyetértve megjegyzendő, hogy a települési folyékony hulladék gyűjtésével, begyűjtésével, szállításával, előkezelésével, tárolásával, hasznosításával és ártalmatlanításával kapcsolatos tevékenységeket a települési szilárd és folyékony hulladékkal kapcsolatos közegészségügyi követelményekről szóló 16/2002. (IV. 10.) EüM rendeletben, „a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról” szóló 147/2010. (IV. 29.) Korm. rendeletben, illetve a vízgazdálkodásról szóló 1995. évi LVII. törvény 44 §-ban foglaltaknak megfelelően kell végezni.

IV. A talajterhelési díj helyi szabályairól szóló rendelet tervezettel egyetértve, a talajterhelési díj alóli mentesség kapcsán a 9. §-ban, ill. az 1. sz. mellékletében célszerű kiegészíteni az „éves kibocsátás az 5 m3 –t nem haladja meg” mondatot a „szennyvízkibocsátás” kifejezéssel.

**Felelős**: Dr. Molnár Krisztián

a közgyűlés elnöke

**Határidő:** azonnal

Székesfehérvár, 2015. november 26.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: